DCC เผยกำไร Q1/58 โต 8% ใจดีแจกปันผลเป็นหุ้น-เงินสด XD 29 เม.ย.นี้
DCC เผยกำไร Q1/58 เติบโต 8% มาที่ 383.85 ลบ. ใจดีแจกปันผลเป็นหุ้น 5 หุ้นเดิม : 3 หุ้นใหม่ และเป็นเงินสด 0.03408 บ./หุ้น XD วันที่ 29 เม.ย.58 กำหนดจ่ายปันผล 12 มิ.ย.นี้
22 เม.ย. 2558

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 383.85 ล้านบาท หรือมีกำไรสุทธิ 0.094 บาทต่อหุ้นเพิ่มขึ้น 8% จากช่วงเดียวกันของปีก่อนที่มีกำไรสุทธิ 354.82 ล้านบาท หรือมีกำไรสุทธิ 0.087 บาทต่อหุ้น
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 มี.ค. 2558 เป็นหุ้นอัตราการจ่ายหุ้นปันผล (หุ้นเดิม :หุ้นปันผล) : 5 : 3 และเป็นเงินสดจำนวน 0.03408 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2558 และกำหนดจ่ายเงินปันผลในวันที่ 12 มิ.ย. 2558 